Beskæftigelse for lønmodtagere (md) september 2017

Der var 3.900 flere lønmodtagere i september end i måneden før, og antallet af lønmodtagere er nu på det højeste niveau i ni år. 2.707.300 personer havde et lønmodtagerjob i september. Der er 14.800 færre lønmodtagere, end da lønmodtagerbeskæftigelsen toppede i 2008. Såfremt antallet af personer med lønmodtagerjob vokser med samme hastighed, som det har gjort det seneste år, vil antallet af lønmodtagere nå det højeste niveau nogensinde i januar 2018. Tallene i denne offentliggørelse er foreløbige og korrigeret for normale sæsonudsving.

Størst stigning i antal lønmodtagere i erhvervsservice siden september 2008

Antallet af lønmodtagere var i september på stort set samme niveau som i september 2008. Siden september 2008 er antallet af lønmodtagere steget mest i branchen erhvervsservice, som er steget med 26.400 lønmodtagere, svarende til 9,7 pct. Den relativt største stigning var i ejendomshandel og udlejning, som er steget med 11,1 pct. Antallet af lønmodtagere er faldet mest - 68.800 færre - i branchen industri, råstofindvinding og forsyningsvirksomhed. Det svarer til 17,4 pct. færre, som dermed også er den branche, hvor antallet af lønmodtagere er faldet relativt mest.

3.600 flere lønmodtagere i virksomheder og organisationer

I sektorgruppen virksomheder og organisationer, der omfatter den private sektor og offentlige virksomheder, steg antallet af lønmodtagere med 3.600 personer fra august til september, hvilket svarer til 0,2 pct. I offentlig forvaltning og service er antallet af lønmodtagere steget med 300.

Revisioner og særlige forhold

Antallet af lønmodtagere er i sæsonkorrigerede tal opjusteret med 2.800 for august måned. Revisionen er dermed større end sædvanligt. Samtidig er det oprindelige fald i juli ved udgivelsen 21. september nu revideret til en lille stigning. Dette skal ses i lyset af, at usikkerheden i sommermånederne er lidt større end normalt, som nævnt ved udgivelsen 21. september.

Personer med lønmodtagerjob fordelt efter sektor, sæsonkorrigeret. 2017 Juli August September antal udvikling i pct. ift. md. før I alt 2697687 2703454 2707315 0,1 Virksomheder og organisationer1 1875213 1880020 1883573 0,2 Offentlig forvaltning og service 822203 823153 823457 0,0 Uoplyst sektor 271 282 285 ..

1

Personer med lønmodtagerjob fordelt efter branche, sæsonkorrigeret. 2017 Juli August September antal udvikling i pct. ift. md. før I alt 2697687 2703454 2707315 0,1 Landbrug, skovbrug og fiskeri 42252 42173 42018 -0,4 Industri, råstofindvinding og forsyningsvirksomhed 326589 327037 327482 0,1 Bygge og anlæg 155973 156433 156746 0,2 Handel og transport mv. 677149 678230 679119 0,1 Information og kommunikation mv. 103963 103977 104048 0,1 Finansiering og forsikring 78779 78954 79188 0,3 Ejendomshandel og udlejning 38744 38821 38980 0,4 Erhvervsservice 296691 297585 298949 0,5 Offentlig administration, undervisning og sundhed 862573 864416 864771 0,0 Kultur, fritid og anden service 114704 115543 115726 0,2 Uoplyst aktivitet 271 285 289 ..

Tal for fuldtidsbeskæftigede i Statistikbanken

Samtidig med denne udgivelse offentliggøres de foreløbige tal for lønmodtagerbeskæftigelsen i tredje kvartal i Statistikbanken med tal for både antal personer med lønmodtagerjob og antal fuldtidsbeskæftigede lønmodtagere i kvartalet.